Nii kui märtsis soemaks läheb, nii ma pööran  lennulauad teistpidi ja katsun traatkonksuga, kas ei ole langetist nii palju, et augud ummistand on. Vahel langeb ülevalt nii palju sodi - eriti kui hiir juhtub sees olema - et ummistavad lennulaua ära, ei saagi välja. Seda pole minul küll kordagi olnud, aga ikkagi. Igaks juhuks tasub konksuga katsuda, ja siis juba kummivoolik ka sisse, saab kuulata, kas on kõik elus ka. Kui näpuga vastu panna, siis käib "üks summ", ja siis vaikus - siis on kõik korras. Kui kostab pirinaid ja virinaid, siis on midagi korrast  ära. Lehtede sahina moodi kostab siis, kui söögipuudus on. Seda pole minul veel ette tulnud.